Ռոջեր Կորման

Ռոջեր Ուիլյամ Կորման (, ), ամերիկացի կինոռեժիսոր և պրոդյուսեր, որը նկարահանել է Բ-կարգի մեծ թվով ֆիլմեր (հիմնականում ցածր դասի սարսափ ֆիլմեր և մարտաֆիլմեր)։ Նրան անվանել են «Բ-կարգի ֆիլմերի արքա» և «դրայվ ինովի թագավոր» (բացօթյա կինոթատրոններ)։ Կորմանը հայտնի է դարձել որպես ռեժիսոր, որը կարող է ֆիլմեր նկարահանել ֆենոմենալ արագությամբ և շատ քիչ բյուջեով։ «Սարսափների խանութը» (1960) ֆիլմը, ըստ լուրերի, նկարահանվել է ռեկորդային 2 օրվա ընթացքում 30 000 դոլարով։ Կորմանի ստեղծագործական գործունեությունն իր գագաթնակետին է հասել 1950-1960-ականներին, որից հետո նա գործնականում դադարեցրել է ֆիլմեր նկարահանելը։

2009 թվականին Կորմանն արժանացել է պատվավոր «Օսկար» մրցանակի կինեմատոգրաֆիայում ունեցած իր մեծ ավանդի համար։ Հոլիվուդի հայտնի ռեժիսորներից շատերը ժամանակին համագործակցել են նրա հետ։ Նրանց թվում են եղել Ֆրենսիս Ֆորդ Կոպպոլան, Ջեյմս Քեմերոնը, Մարտին Սկորսեզեն և Ջոնաթան Դեմին։ Հետագայում, ի նշան երախտագիտության, նրանցից ոմանք Սերմանին էպիզոդիկ դերեր են տվել իրենց ֆիլմերում։

Կենսագրություն 
Ռոջեր Կորմանը ծնվել է 1926 թվականի ապրիլի 5-ին Դետրոյթ քաղաքում՝ Աննա և Ուիլյամ Կորմանովների ընտանիքում։ Նրա հայրը եղել է ինժեներ, և Ռոջերը գնացել է հոր հետքերով` ստանալով ինժեներական կրթություն։ Կինեմատոգրաֆում իր առաջին քայլերը Կորմանը սկսել է որպես բանվոր 20th Century Fox կինոընկերությունում, սակայն ժամանակի մի փոքր շրջանից հետո սկսել է զբաղվել այն սցենարների վերլուծությամբ, որոնք բերվել էին ստուդիա և կարող էին հիմք դառնալ ապագա ֆիլմի սյուժեի համար։ Ֆիլմի ստեղծման գործընթացին մասնակցել նրան հաջողվել է 27 տարեկանում (որպես սցենարիստ և պրոդյուսեր)։ Նրա կինեմատոգրաֆիական գործունեության սկիզբը դրվել է American Releasing Corporation դիստրիբյուտորական ընկերության հետ համագործակցությամբ, որը հետագայում վերանվանվել է American International Pictures: Նրա կողմից նկարահանված առաջին ֆիլմը, որը թողարկվել է 1954 թվականին, կոչվել է «Հրեշը օվկիանոսի հատակից», և այն նկարահանել է 10 հազար դոլար բյուջեով։ Սակայն ռելիզի մեջ դրվել է մեկ այլ ռեժիսորի անուն։

Կորմանը դարձել է ամերիկյան միջազգային Pictures ընկերության ֆիլմերի տարածման համար հիմնական աշխատողներից մեկը։ Նա աչքի է ընկել համեստ բյուջեով և շատ սեղմ ժամկետներում ֆիլմեր նկարահանելու ունակությամբ։ Կորմանը փորձել է խնայել այն ամենը, ինչ վերաբերել է ֆիլմի նկարահանումներին։ Այսպես, օրինակ չղջիկները, որոնք հայտնվել են նրա «Անմահները» ֆիլմում, մնացել են «Նա գրավել է աշխարհը» ֆիլմի նկարահանումներից։ Բացի այդ, Կորմանը փորձել է նկարահանել այնպիսի ֆիլմեր, որոնք համապատասխանում էլ են հանդիսատեսի ցանկություններին ու նախասիրություններին։

1960 թվականին կինոարտադրության նկատմամբ վերաբերմունքը Կորմանի մոտ փոխվել է, և նա նոր տեխնոլոգիաների կիրառմամբ նկարահանել է գունավոր ֆիլմ` «Աշերների տան անկումը» անվանումով։ Գլխավոր դերը այդ ֆիլմում խաղացել է Վինսենտ Փրայզը։ Այս ֆիլմը դարձել է Էդգար Պոյի ստեղծագործությունների Էկրանավորումների շարքում առաջինը, որը նրան ճանաչում և որոշակի իմիջ է բերել։ Կորմանը խոստովանել է, որ 1960-ականների սկզբին ԽՍՀՄ-ում նկարել են վեհ կերպարով և առաջավոր մոնտաժով ֆիլմեր։ Ռոջեր Կորմանը խմբագրել և ամերիկյան վարձույթի համար ադապտացրել է խորհրդային «Երկինքը կանչում է» և «Փոթորիկների մոլորակը» ֆիլմերը։ Շատ վիճահարույց նոր մոնտաժի, գաղափարական բաղադրիչի փոփոխության և առանձին տեսարանների լրացուցիչ նկարահանման արդյունքում ի հայտ են եկել նոր ֆիլմեր՝ «Պայքար Արևից դուրս», «Ճանապարհորդություն նախապատմական մոլորակ»։

1970-ականների վերջին Կորմանն ամուսնանում է Ջուլի Հալորանի հետ։ Ամուսնությունից հետո նա դադարել է ֆիլմեր նկարահանել և ստեղծել է սեփական պրոդյուսերական New World Pictures ընկերությունը և զբաղվել է միայն պրոդյուսերությամբ և սցենարներ գրելով։ Սակայն 1983 թվականին նա վաճառել է իր ընկերությունը և ստեղծել նորը՝ Concorde Pictures-ը, որը հետագայում վերանվանվել է Concorde-New Horizons։

Կորմանի հետ աշխատանքից է սկսվել բազմաթիվ հայտնի կինեմատոգրաֆիստների կարիերան. մասնավորապես Ֆրենսիս Ֆորդ Կոպոլի՝ որպես ռեժիսորի առաջին աշխատանքը եղել է նրանց համատեղ «Պայքար Արևից դուրս» ֆիլմը, Կորմանը նրա առաջին` «Խելագարություն-13» ֆիլմի պրոդյուսեն է։ Նրա շնորհիվ նոր տաղանդներ են ի հայտ եկել՝ Ջեք Նիկոլսոնը, Փիթեր Ֆոնդան, Ռոբերտ դե Նիրոն։

Ֆիլմագրություն

Դերասան 
 1974 ֊ Կնքահայրը 2 / The Godfather Part II ֊ սենատի կոմիտեի անդամներից մեկը
 1982 ֊ Իրերի վիճակ / State of Things, The ֊ юрист
 1991 ֊ Գառնուկների լռությունը / Silence Of The Lambs, The ֊ Հայդեն Բյորկ (ՀԴԲ գլխավոր)
 1993 ֊ Պարկեր դիակների համար / Body Bags
 1993 ֊ Ֆիլադելֆիա / Philadelphia
 2004 ֊ Մանչժուի թեկնածու / The Manchurian Candidate ֊ պետական քարտուղարը, կամեո
 2010  Շնաձկներ / Sharktopus - տղամարդը լողափում, կամեո

Ռեժիսոր 
 1955 - Ճահճացած կանայք / Swamp Women
 1955 - Արևմուտքի հինգ հրացան / Five Guns West
 1955 - Ապաչայի ցեղից մի կին / Apache Woman
 1955 - Այն օրը, երբ երկրի վերջը եկավ / Day the World Ended
 1956 - Օկլահոմայի կինը / The Oklahoma Woman
 1956 - Հրաձիգ / Gunslinger
 1956 - Նա գրավել է աշխարհը / It Conquered the World
 1956 - Մեկ միլիոն աչք ունեցող արարած / The Beast with a Million Eyes (տիտրերում հայտնի չէ)
 1957 - Պարզ դրախտ / Naked Paradise
 1957 - Տոնավաճառային ռոք / Carnival Rock
 1957 - Ոչ այս Երկրից / Not of This Earth
 1957 - Հրեշի ծովախեցգետինները հարձակվում են /Attack of the Crab Monsters
 1957 - Անմահները / The Undead
 1957 - Ռոք ամբողջ գիշեր / Rock All Night
 1957 - Տիկնիկ-մալոլետկա / Teenage Doll
 1957 - Աղջիկ կանանց համայնքից / Sorority Girl
 1957 - Վիկինգ կանանց սագան և նրանց նավարկությունը դեպի օձերի մեծ ծովային ջրերը / The Saga of the Viking Women and Their Voyage to the Waters of the Great Sea Serpent
 1958 - Ես ավազակ եմ / I, Mobster
 1958 - Արբանյակների պատերազմ / War of the Satellites
 1958 - Գնդացիր Քելլի / Machine-gun Kelly
 1958 - Տրոգլոդիտ-դեռահաս / Teenage Cave Man
 1958 - Շնաձկների առագաստների աստվածուհի / She Gods of Shark Reef
 1959 - Արյան բադիա / A Bucket of Blood
 1960 - Լեռնադահուկային խմբի հարձակումը / Ski Troop Attack
 1960 - Կին֊իշամեղու / The Wasp Woman
 1960 - Աշերների տան անկումը / House of Usher
 1960 - Վերջին կինը երկրի վրա / Last Woman on Earth
 1960 - Խանութ սարսափ / The Little Shop of Horrors
 1961 - Ատլաս / Atlas
 1961 - Արարած ուրվականների ծովից / Creature from the Haunted Sea
 1961 - Ջրհոր և ճոճանակ / Pit And The Pendulum
 1962 - Վաղաժամ հուղարկավորություն / The Premature Burial
 1962 - Անհայտ հյուր / The Intruder
 1962 - Սարսափի պատմությունը / Tales of Terror
 1962 - Լոնդոնի Աշտարակ / Tower of London
 1963 - Երիտասարդ ձիավորներ / The Young Racers
 1963 - Ագռավ / The Raven
 1963 - Վախ / The Terror
 1963 - Կախարդված ամրոց / The Haunted Palace
 1963 - Ռենտգենյան աչքերով մարդ / X: The Man with the X-Ray Eyes
 1964 - Կարմիր մահվան դիմակ / The Masque Of The Red Death
 1964 - Գաղտնի ներխուժում / The Secret Invasion
 1964 - Լիգեայի դամբարան / The Tomb of Ligeia
 1966 - Վայրի հրեշտակներ / The Wild Angels
 1967 - Ժամանակն է մահվան / A Time for Killing (ավարտվել է Ֆիլ Կարլսոնի կողմից)
 1967 - Կոտորած Վալենտինի օրը / St. Valentine’s Day Massacre
 1967 - Տրիպ / The Trip
 1969 - Թիրախ․ Հարրի / Target: Harry
 1970 - Արյունոտ մայր / Bloody Mama
 1971 - Գա՜զ, կամ ինչպես աշխարհը պետք է ոչնչացնել որպեսզի այն փրկենք / Gas-s-s-s
 1971 - Կարմիր Բարոն / Von Richthofen and Brown
 1990 - Ազատագրված Ֆրանկեշտեյնը / Frankenstein Unbound

Սցենարիստ 
 1990 - Ազատագրված Ֆրանկեշտեյնը /Frankenstein Unbound

Ծանոթագրություններ

Արտաքին հղումներ 
 Հարցազրույց Ռոջեր Կորմանի հետ (2010 թվականի օգոստոս)

Ամերիկացի կինոպրոդյուսերներ
Ամերիկացի կինոռեժիսորներ
Ամերիկացի տղամարդ կինոդերասաններ
Ամերիկացի սցենարիստներ
Ամերիկացի ռեժիսորներ
Կինոռեժիսորներ այբբենական կարգով
Օքսֆորդի համալսարանի շրջանավարտներ
Ամերիկացի հեռուստատեսային դերասաններ